Du kan ansøge om socialpædagogisk friplads til dit barn, når det er indmeldt i dagtilbud/SFO.

Et socialpædagogisk fripladstilskud kan bevilges, hvis det vurderes, at:

* Barnets ophold i dagtilbud/SFO er særlig påkrævet af sociale eller pædagogiske grunde

**OG**

* Betalingsspørgsmålet vanskeliggør barnets ophold eller forbliven i dagtilbud/SFO

Begge betingelser ***skal*** være opfyldt, før der kan bevilges socialpædagogisk fripladstilskud.

Der kan ikke ansøges om socialpædagogisk fripladstilskud, hvis der er bevilget 100% økonomisk fripladstilskud.

Der kan ikke bevilges socialpædagogisk friplads til børn hos private passere.

Beskrivelse af barnet

Ved ansøgning om socialpædagogisk fripladstilskud skal dit barns dagtilbud/SFO eller sundhedsplejerske i samarbejde med dig udfylde et ansøgningsskema, hvor der laves en beskrivelse af barnets kompetencer og udfordringer samt barnets tilknytning til dagtilbud/SFO.

Ansøgningsskemaet findes på næste side.

Beregning af økonomi

Ved ansøgning om socialpædagogisk fripladstilskud skal der også laves en beregning af familiens økonomi. Derfor skal du dokumentere, hvilke indtægter og udgifter familien har haft de seneste tre måneder. Pladsanvisningen sender et brev til dig med information om dette.

Der gives tilskud på 25%, 50%, 75% eller 100%. Tilskuddets størrelse vil afhænge af beregningen af familiens økonomi.

Samtykke

Ved at ansøge om socialpædagogisk fripladstilskud giver du samtykke til, at Sekretariat og Dagtilbud kan indhente oplysninger fra barnets dagtilbud/SFO, sundhedsplejerske og/eller Familieafdeling til behandling af ansøgningen.

**Ansøgningsskema**

Ansøgningsskemaet udfyldes af barnets dagtilbud/SFO eller sundhedsplejerske i samarbejde med barnets forældre.

|  |  |
| --- | --- |
| **Ansøgningsdato:** |  |
| **Barnets navn:** |  |
| **Barnets CPR.NR:** |  |
| **Barnets dagtilbud:** |  |
| **Udfyldt af:** |  |

|  |
| --- |
| **Beskriv barnets kompetencer og resurser – socialt, sprogligt, motorisk, kognitivt** |
|  |
| **Beskriv barnets udfordringer – i dagtilbud/SFO** |
|  |
| **Beskriv evt. udfordringer i hjemmet, som kan have betydning for barnets tilknytning til dagtilbud/SFO** |
|  |
| **Beskriv konkrete indsatser/tiltag, der arbejdes med i dagtilbud/SFO for at styrke barnets trivsel, læring, udvikling og dannelse – evt. opsummering fra FOKUS** |
|  |
| **Er der iværksat tværfaglige indsatser omkring barnet og/eller familien - fx talehørekonsulent, resursepædagog, psykolog eller andet?** |
|  |

Forældre skriver under på, at de ønsker at ansøge om socialpædagogisk fripladstilskud og er bekendte med indholdet i ovenstående skema.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Forældreunderskrift*

Ansøgningsskemaet sendes til: [Pladsanvisningen@svendborg.dk](mailto:Pladsanvisningen@svendborg.dk)

Der må forventes en samlet sagsbehandlingstid på 4 uger fra modtagelse af ansøgning om socialpædagogisk fripladstilskud samt dokumentation om familiens økonomi.